Pa, jy verjaar, vandag - Voelgoed
Tuis Voelgoed Blogs Pa, jy verjaar, vandag
Pa, jy verjaar, vandag
Maar, vandag, verjaar jy nie meer.
Die vertrek is leeg, die foon is stil
Jy is nie meer hier nie
Al verjaar jy vandag, jy verjaar vandag,
net in Gees.
My hart is seer, maar
dis nie net my hart nie, ook
die van ander.
Ek huil saggies vandag, maar
so ook die ander.
Ons “celebrate” jou in gees,
al wens ons dat jy vandag hier
In ons harte sal vandag,
altyd, jou dag bly.
Ons onthou jou.
Die reuk van lemoene en mango. Warm melk en brood, laat-aand. Stories lees op jou skoot. Ek en jy, die 1995 rugby wêreldbeker eindstryd op die kassie kyk. Sonneblomme huistoe bring en sommer ook plant in die tuin. Klein voëltjies uit nessies geval, bring vir my, ek moet hul red. Staaltjies uit lank gelede. Knoffel, black label en kan ons tog maar so bietjie braai, want die familie kom. Oproepe op Sondae. Is alles okay en laat weet as ek kan help met iets… Stil in jou stoel.
Ek onthou jou nog.
And whosoever liveth and believeth in me shall never die. Believest, thou this?” ~ John 11:25-26.
Vorige artikelAl die groot dinge begin klein
Volgende artikelWat is die mens dat U aan hom dink